ઉલ્લેખનીય છે કે, થોડા દિવસ પહેલાં કોંગ્રેસે હાર્દિક પટેલને અનામત મુદ્દે ચર્ચા કરવા આમંત્રણ આપ્યું હતું અને ત્યારબાદ પાસ કમિટીના સભ્યો સાથે કોગ્રેસે બેઠક કરી હતી. જેમાં કોગ્રેસે પાટીદારો સામેના તમામ કેસ પરત ખેંચવા, જવાબદાર પોલીસ અધિકારીઓ સામે કાર્યવાહી કરવી, મૃતકોના પરિવારજનોને રૂપિયા 35 લાખની આર્થિક સહાય કરવી તેમજ સરકારી નોકરી આપવાની માંગણીઓ સ્વીકારી હતી. જ્યારે અનામત મુદ્દે દિલ્હી ખાતે કાયદાકીય સલાહ લઇને નિર્ણય લેવાનું નક્કી કર્યું હતું. જે સંદર્ભમાં કપિલ સિબ્બલે કોંગ્રેસના રાષ્ટ્રીય અધ્યક્ષ સોનિયા ગાંધીને અને તેમના રાજકીય સલાહકાર અને રાજ્યસભાના સાંસદ અહેમદ પટેલને અનામતની શક્યતા અંગે રિપોર્ટ સોપ્યો હતો. આ રિપોર્ટને આધારે જ બુધવારે પાસ અને કોંગ્રેસની મહત્વની બેઠક યોજાશે.